|  |  |
| --- | --- |
| Stema Republicii Moldova - Wikipedia | **PRIMĂRIA****BALATINA** |

**str. Ștefan cel Mare, Consiliul comunal Balatina, raionul Glodeni, Republica Moldova, MD-4911**

Tel.: (+373) 24941236, E-mail: **primariabalatina4811@gmail.com**, **web:** [**www.balatina.md**](http://www.balatina.md)

**Regulamentul**

**privind mecanismul de implementare a Programului „Bugetul Inițiativelor Comunitare” în comuna Balatina**

**pentru anul 2023”**

|  |  |
| --- | --- |
|  |  |

|  |  |
| --- | --- |
|   |  |

**Acest program este implementat cu suportul Primăriei comunei Balatina și al proiectului „Educație pentru Bună Guvernare – demers spre transformare comunitară durabilă”, implementat de Asociația Obștească „Centrul Comunitar din Balatina”, în cadrul programului „EU4Accountability – Societatea civilă împuternicită pentru o mai mare responsabilitate socială în Moldova”, cu suportul financiar al Uniunii Europene. Conținutul publicației aparține autorilor și nu reflectă în mod neapărat viziunea Uniunii Europene.**

1. **Dispoziții generale**

1.1. Prezentul regulament cu privire la mecanismul de implementare a proiectului „Bugetul Inițiativelor Comunitare” în comuna Balatina, numit în continuare Regulament, stabilește:

1. Ordinea implementării „Bugetului Inițiativelor Comunitare”;
2. Planul de acțiuni privind formarea și implementarea;
3. Prioritățile de finanțare;
4. Procedura de aplicare;
5. Evaluarea propunerilor de proiect;
6. Implementarea proiectului.

1.2. Programul „Bugetul Inițiativelor Comunitare”, numit în continuare Program, își propune implicarea cetățenilor comunei Balatina într-un proces democratic de deliberare și decizie pentru stabilirea modalității optime de gestiune a unei părți din bugetul local. Procesul presupune asumarea de către cetățeni a unui rol de participant activ în definirea și abordarea problemelor comunității din care fac parte.

1.3 Scopurile Programului:

1. Creșterea eficienței utilizării bugetului comunal prin implicarea cetățenilor în procesul decizional și dezvoltarea inițiativelor comunitare;
2. Îmbunătățirea dialogului dintre cetățeni și Primăria comunei Balatina;
3. Adaptarea planurilor de activitate a Primăriei comunei Balatina la nevoile și așteptările cetățenilor pentru a îmbunătăți calitatea vieții în comuna Balatina;
4. Creșterea transparenței activității administrației publice locale;
5. Revitalizarea urbană a spațiilor degradate.

**2. Prioritățile de finanțare**

2.1 În cadrul programului vor fi susținute proiectele conform următoarelor priorități:

1. Infrastructură stradală
2. Amenajare și activități socio-culturale
3. Eficientizarea Energetică a clădirilor publice (Baterii solare și panouri fotovoltaice)
4. Dezvoltarea serviciilor sociale
5. Mobilitate, accesibilitate și siguranța circulației
6. Activități educaționale, sportive.

2.2 Se interzice alocarea mijloacelor financiare din bugetul comunal pentru:

1. obiectele în proprietate privată;
2. finanțarea edificiilor religioase, reparația sau construcția bisericii și alte servicii conexe;
3. sponsorizări personale pentru participare la conferințe sau congrese;
4. datorii sau rezerve pentru pierderi;
5. burse de studiu și/sau cursuri de specializare personale;
6. orice acțiune de natură comercială generatoare de profit imediat pentru aplicantul la finanțare sau pentru partenerul de proiect;
7. cumpărarea de terenuri sau clădiri;
8. credite părților terțe, amenzi și penalități;
9. costuri pentru angajarea personalului responsabil de asigurarea implementării proiectului din partea beneficiarului;
10. sponsorizarea activităților politice;
11. procurări de bunuri pentru uz personal.

**3. Procedura de aplicare**

3.1 În cadrul programului pot aplica grupurile de inițiativă și asociațiile obștești din comuna Balatina, care întrunesc următoarele condiții:

1. **Grupurile de inițiativă:**
	1. Dețin procesul verbal de constituire a grupului de inițiativă și de numire a liderului grupului de inițiativă;
	2. Este format minim din 3 persoane cu vârsta de peste 18 ani.
2. **Asociațiile obștești,** pot participa dacă sunt înregistrate conform Legii nr.86/2020 privind organizațiile necomerciale.

3.2 Dosarul solicitanților va conține actele prevăzute mai jos:

1. Formularul de solicitare a finanțării, conform anexei nr.1;
2. Procesul verbal al adunării grupului de inițiativă și altor persoane interesate în implementarea proiectului, conform anexei nr. 2;
3. În cazul în care proiectul prevede lucrări de construcție, este necesară prezentarea devizului de cheltuieli, care va fi elaborat de un specialist în domeniu, conform solicitării în scris a aplicantului în termen de cel mult 15 zile calendaristice de la lansarea apelului conform anexei nr. 3. Solicitantul apelului va prezenta devizul de cheltuieli în termen de cel mult 20 zile calendaristice din data solicitării.
4. Alte documente considerate relevante(fotografii, hărți, machete, desene etc.).

3.3 Concursul se desfășoară în următoarele etape:

|  |  |
| --- | --- |
| **Etapele concursului** | **Termen de implementare** |
| 1. Publicarea anunțului privind lansarea apelului de proiecte prin intermediul site-ului [www.balatina.md](http://www.balatina.mdș), rețelele de socializare și a mass-mediei locale
 | **15 Mai 2023** |
| 1. Termenul limită de depunere a formularului complet de aplicare
 | **2 iunie 2023** |
| 1. Verificarea îndeplinirii condițiilor administrative de participare și publicarea listei proiectelor validate de comisia de evaluare
 | **7 iunie 2023** |
| 1. Elaborarea devizelor de cheltuieli (valabil pentru proiectele care includ lucrări de construcții în baza solicitării depuse de aplicant)
 | **15 iunie 2023** |
| 1. Verificarea îndeplinirii condițiilor tehnice și publicarea listei proiectelor validate de comisia de evaluare
 | **20 iunie 2023** |
| 1. Comunicarea publică a rezultatelor selecției tehnice
 | **22 iunie 2023** |
| 1. Lansarea și procesului de votare
 | **23-29 iunie 2023** |
| 1. Publicarea listei proiectelor câștigătoare
 | **30 iunie 2023** |
| 1. Semnarea acordului de implementare a proiectului între Primăria comunei Balatina și reprezentantul aplicantului, și transferul contribuției grupului de inițiativă (dacă este cazul) pe contul trezorerial al primăriei
 | **3-13 iulie 2023** |
| 1. Implementarea proiectelor
 | **15 iulie – 30 noiembrie 2023**  |
| 1. Raportarea rezultatelor proiectului
 | 10 zile după finalizarea proiectelor, dar nu mai târziu de **10 decembrie 2023** |

**4. Valoarea bugetului**

4.1 Valoarea bugetului per prioritate va fi aprobată anual de Consiliul comunal Balatina, în cadrul procesului de bugetare participativă pentru următoarele priorități:

|  |  |  |  |
| --- | --- | --- | --- |
| **Prioritatea** | **Valoarea minimă per proiect** | **Valoarea maximă per proiect** | **Rata de cofinanțare (% din suma alocată de Primăria comunei Balatina pentru proiect)** |
| 1. Infrastructură stradală
 | 50.000,00 | 150.000,00 | Nu este obligatoriu dar este salutabil |
| 1. Amenajare și activități socio-culturale
 | 10.000,00 | 50.000,00 | Nu este obligatoriu dar este salutabil |
| 1. Eficientizarea energetică a clădirilor publice(Baterii solare sau Panouri fotovoltaice)
 | 50.000,00 | 200.000,00 | Nu este obligatoriu dar este salutabil |
| 1. IV Dezvoltarea serviciilor sociale:
 | 20.000,00 | 100.000,00 | Nu este obligatoriu dar este salutabil |
| 1. Mobilitate, accesibilitate și siguranța circulației.
 | 10.000,00 | 50.000,00 | Nu este obligatoriu dar este salutabil |
| 1. Activități educaționale,sportive.
 | 5.000,00 | 50.000,00 | Nu este obligatoriu dar este salutabil |

4.2 Selectarea proiectelor câștigătoare va avea loc în limita contribuției financiare a proiectul *„Educație pentru Bugetare Participativă – demers spre transformare comunitară durabilă”* (106.000 lei), implementat de Asociația Obștească „Centrul Comunitar din Balatina” și a bugetului alocat de primăria comunei Balatina (110.000 lei).

4.3 Contribuția aplicantuluinu este obligatorie, dar este salutabilă și poate fi asigurată în formă bănească sau prin muncă fizică.

**5. Evaluarea propunerilor de proiect de către comisia de evaluare**

5.1 Evaluarea proiectelor se va face de către o comisie de evaluare (numită în continuare comisia) formată din cel puțin 7 membri și este desemnată prin dispoziția primarului comunei Balatina, și formată din primar, contabil, 3 consilieri comunali,un reprezentant din societatea civilă și cel puțin un reprezentant al asociațiilor obștești.

5.2 Comisia are următorul rol:

1. Organizează și monitorizează desfășurarea concursului;
2. Asigură recepționarea și păstrarea cererilor de înscriere și participare, de asemenea a tuturor materialelor și documentelor pe hârtie și/sau în formă electronică.
3. Analizează financiar și juridic, și verifică conformitatea cu standardele prezentului regulament și cu alte reglementări legale în vigoare,
4. Filtrează sugestiile trimise din considerente de impact, fezabilitate și eligibilitate;
5. Fuzionează ideile convergente, eliminând suprapunerea ideilor.

5.3 În cazul în care consideră necesar, comisia poate solicita informații adăugătoare de la inițiatorul proiectului în ceea ce privește proiectul depus.

5.4 Comisia își rezervă dreptul de a îmbunătăți proiectele propuse, din punct de vedere tehnic, cât și prin estimarea mai eficientă a costurilor, dar cu notificarea inițiatorului de proiect.

5.5 Respingerea unui proiect de către comisie se va motiva în cadrul listei proiectelor respinse.

5.6 În cazul în care suma mijloacelor financiare necesare pentru implementarea proiectelor validate de comisia de evaluare nu depășește valoare bugetului propus per prioritate, nu vor fi organizate alte etape de selecție a proiectelor, iar mijloacele financiare rămase vor fi redistribuite pentru alte priorități.

5.7 În cazul în care lista proiectelor validate de către comisie depășește valoarea bugetului planificat per prioritate, acestea urmează a fi supuse votului cetățenilor.

5.8 Toate propunerile de proiect sunt supuse evaluării pe baza următoarelor grile de evaluare:

1. **Evaluarea administrativă a formularelor de aplicare**

|  |  |
| --- | --- |
| **Criteriu** | **Evaluarea** |
| A fost respectat termenul de depunere a formularului de aplicare | Da / Nu |
| Relevanța proiectului conform priorităților stabilite în prezentul regulament și/sau în PlanulStrategic de Dezvoltare Socio-Economică a comunei Balatina. | Da / Nu |
| Interdependența dintre scop, activități, rezultate și indicatori | Da / Nu |
| Definirea clară a participanților/beneficiarilor | Da / Nu |
| Sunt anexate toate documentele conform pct. 3 al prezentului Regulament  | Da / Nu |
| Teritorialitate (ideea de proiect nu dublează sau se află în apropiere unui proiect similar deja propus spre implementare sau implementat) | Da / Nu |
| Proiectul nu este primordial pentru cetățeni și se suprapune cu alte proiecte similare implementate în aria de implementare a proiectului | Da / Nu |

În cazul în care formularul de aplicare va răspunde cu „Nu” la unul din criterii, acesta va fi descalificat.

1. **Evaluarea tehnică a formularelor de aplicare**

| **CRITERII DE EVALUARE** | **Scorul conform grilei** | **Scorul acordat** |
| --- | --- | --- |
| **Care este numărul beneficiarilor direcției proiectului*** până la 10 gospodării beneficiare
* 11-50 gospodării beneficiare
* peste de 50 gospodării beneficiare
 | 01020 |  |
| **Cât de bine este argumentată necesitatea proiectului*** Proiectul va avea un impact nesemnificativ asupra calității vieții cetățenilor
* Proiectul va avea un impact pozitiv asupra calității vieții cetățenilor
* Proiectul va rezolva o problemă primordială pentru cetățeni și va spori semnificativ siguranța și confortul de viață a cetățenilor
 | 01530 |  |
| **Aplicantul are experiență de implementare a proiectelor cu contribuția locuitorilor din aria de implementare a proiectului ?**Nu Da | 010 |  |
| **Relevanța proiectului conform priorităților stabilite în prezentul regulament și/sau în documentele de politici la nivelul comunei Balatina** | 10 |  |
| **Capacitatea de a atrage resurse alte resurse și parteneri, decât Primăria comunei Balatina:*** Proiectul va fi implementat exclusiv din contribuția Primăriei comunei Balatina și proiectului *„Educație pentru Bugetare Participativă – demers spre transformare comunitară durabilă”*,
* Proiectul va fi implementat și cu contribuția aplicantului și a altor parteneri.
 | 010 |  |
| **Bugetul este estimat realist, în concordanță cu activitățile planificate*** Estimarea bugetului necesită modificări, și nu este elaborat în concordanță cu activitățile proiectului;
* Estimarea bugetului este realistă.
 | 010 |  |
| **Durabilitatea proiectului:*** Durabilitatea proiectului va fi asigurată de Primăria comunei Balatina
* Durabilitatea proiectului va fi asigurată în parteneriat de aplicant și Primăria comunei Balatina
* Durabilitatea proiectului va fi asigurată de aplicant
 | 0510 |  |

În urma evaluării administrative și tehnice, proiectele care vor acumula cel puțin 50 de puncte, vor fi incluse în lista proiectelor validate.

5.9 Lista proiectelor validată de comisia de evaluare va fi publicată pe pagina web a Primăriei, inclusiv procesul verbal al ședinței de selecție.

**6. Votarea proiectelor și selecția finală**

6.1 Votarea se va realiza într-o perioadă de 14 zile, începând cu prima zi de lucru după publicarea listei proiectelor validate.

6.2 La vot vor putea participa cetățenii cu vârsta mai mare de 18 ani și au domiciliul în localitate.

6.3 Votarea proiectelor se va realiza prin intermediul platformei online dedicată bugetului inițiativelor civice, plasată pe pagina oficială a Primăriei.

6.4 La votarea prin platforma online cetățenii vor furniza date cu caracter personal (nume, prenume, adresa, telefon, poștă electronică, vârsta, IDNP), pentru a fi asigurate condițiile specificate.

6.5 Datele vor fi prelucrate doar în scopul evitării fraudei la procesul de vot.

6.6 Fiecare persoană va avea posibilitatea de a vota câte un proiect din cadrul fiecărei priorități.

6.7 Platformele de depunere a proiectelor și de votare online stochează informații cu caracter personal, care provin din conturile prin care persoanele se autentifică în platformele respective.

6.8 Toată informația cu caracter personal care este pusă la dispoziția de către persoanele care votează, va fi prelucrată și păstrată în conformitate cu prevederile Legii 133/2011 privind protecția datelor cu caracter personal.

6.9 Prin înregistrarea în vederea utilizării platformelor, persoanele care se autentifică își exprimă acordul în mod implicit și fără echivoc ca platformele menționate să folosească datele cu caracter personal.

6.10 Fiecare proiect va obține un punctaj final care va fi calculat după formula:

**Pf = (PCE x 50%) + (PVCT x 50%)**

Unde:

Pf– Punctaj final

PCE – Punctajul Comisiei de evaluare

PVCT –Punctajul votul cetățenilor

**PCE = (SP / SAÎ) x 100**

Unde:

PCE – Punctajul Comisiei de evaluare

SP – Scorul proiectului evaluat

SAÎ – Scorul maximal înregistrat

**PVCT = (NV / NVAÎ) x 100**

Unde:

PVCT – Punctajul votul cetățenilor

NV – Numărul voturilor proiectului

**NVAÎ** – Numărul voturilor maximal înregistrat

*\*Exemplu:*

Formularul de aplicare ABC în cadrul Comisiei de evaluare a înregistrat scorul de 65 puncte.

Formularul de aplicare XYZîn cadrul Comisiei de evaluare a înregistrat scorul de 80 puncte fiind proiectul care a înregistrat scorul maximal în procesul de evaluare a tuturor proiectelor, respectiv:

**PCE pr. ABC = (65 puncte / 80 puncte) x 100 = 81,2 puncte**

Formularul de aplicare ABC a acumulat 123 de voturi de la cetățeni. Formularul de aplicare XYZ a acumulat 547 de voturi de la cetățeni fiind proiectul care a înregistrat numărul maximal de voturi în procesul de votare lansat Primăria comunei Balatina, respectiv:

**PVCT pr. ABC = (123 voturi / 547 voturi) x 100 = 22,4 puncte**

Astfel, punctajul final va fi:

**Pf pr. ABC = (81,2 x 50%) + (22,4 x 50%) = 40,6 + 11,2 = 51,80**

6.12 Proiectele vor fi ierarhizate în dependență de punctajul final acumulat.

**7. Implementarea și monitorizarea proiectelor**

7.1 Realizarea proiectului prevede conlucrarea între subdiviziunile primăriei, liderul proiectului, precum și alte persoane interesate în implementarea proiectului.

7.2 Suportul financiar al inițiativelor comunitar se realizează din contul mijloacelor financiare planificate din bugetul comunal pentru anul curent și contribuția proiectului „Educație pentru Bugetare Participativă – demers spre transformare comunitară durabilă”, cât și din contul contribuțiilor persoanelor fizice și juridice, întreprinzătorilor individuali, sub formă bănească, sau altă formă (inclusiv în natură) conform legislației RM.

7.3 Inițiatorului proiectului va asigura colectarea contribuției bănești conform bugetului proiectului înaintat.

7.4 Inițiatorul proiectului în comun cu un responsabil din cadrul primăriei, numit prin dispoziția primarului, va fi responsabil de implementarea proiectului.

7.5 Acordul pentru implementarea proiectului conform Anexei 4 va stipula responsabilitățile părților.

7.6 După finisarea proiectului, dar nu mai târziu de 10 decembrie a anului de implementare, liderul de proiect împreună cu persoana responsabilă de proiect numită prin dispoziția primarului, va prezenta un raport de implementare a proiectului conform modelului prezentat în anexa nr. 5.

|  |  |
| --- | --- |
|  |  |

|  |  |
| --- | --- |
|   |  |

**Acest program este implementat cu suportul Primăriei comunei Balatina și al proiectului „Educație pentru Bună Guvernare – demers spre transformare comunitară durabilă”, implementat de Asociația Obștească „Centrul Comunitar din Balatina”, în cadrul programului „EU4Accountability – Societatea civilă împuternicită pentru o mai mare responsabilitate socială în Moldova”, cu suportul financiar al Uniunii Europene. Conținutul publicației aparține autorilor și nu reflectă în mod neapărat viziunea Uniunii Europene.**